תקנות מעונות יום שיקומיים (כללים להכרה במכון להתפתחות הילד)

{{ח:התחלה}}
{{ח:כותרת|תקנות מעונות יום שיקומיים (כללים להכרה במכון להתפתחות הילד), התש״ע–2009}}

{{ח:פתיח-התחלה}}
{{ח:תיבה|ק״ת תש״ע, 260|תקנות מעונות יום שיקומיים (כללים להכרה במכון להתפתחות הילד)|https://olaw.org.il/takanot/takanot-6836.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק מעונות יום שיקומיים#סעיף 6א|סעיף 6א}} {{ח:חיצוני|חוק מעונות יום שיקומיים|לחוק מעונות יום שיקומיים, התש״ס–2000}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אחראי מקצועי“ – מנהל מכון מוכר או רופא מומחה בנוירולוגיית ילדים והתפתחות הילד או ברפואת ילדים, שהוא בעל ניסיון של שלוש שנות עבודה במכון מוכר בהיקף של חצי משרה לפחות, והמועסק על ידי מכון מוכר או יחידה טיפולית מוכרת;
{{ח:ת|סוג=הגדרה}} ”יחידה טיפולית“ – יחידה להתפתחות הילד בקהילה, הפועלת בחסותו של אחראי מקצועי;
{{ח:ת|סוג=הגדרה}} ”מכון“ – מכון להתפתחות הילד;
{{ח:ת|סוג=הגדרה}} ”צוות מקצועי“ – כל בעלי המקצוע המפורטים {{ח:פנימי|סעיף 3|בתקנות 3 עד 5}}, במכון או ביחידה טיפולית, לפי העניין.

{{ח:סעיף|2|הכרה במכון להתפתחות הילד וביחידה טיפולית}}
{{ח:תת|(א)}} בקשת גוף שהוא מכון או שהוא יחידה טיפולית להכרה כמכון להתפתחות הילד, תוגש למנהל המחלקה להתפתחות הילד במשרד הבריאות, לפי הטופס שבתוספת בצירוף מסמכים ומידע המעידים על התקיימות כל התנאים להכרה המפורטים {{ח:פנימי|סעיף 3|בתקנות 3 עד 10}}, לפי העניין.
{{ח:תת|(ב)}} בקשה להכרה ביחידה טיפולית יגיש האחראי המקצועי שבחסותו פועלת היחידה הטיפולית.

{{ח:סעיף|3|מנהל המכון ומנהל יחידה טיפולית}}
{{ח:תת|(א)}} מכון ינוהל בידי רופא מומחה בנוירולוגיית ילדים והתפתחות הילד או ברפואת ילדים, שהוא בעל ניסיון של חמש שנות עבודה בהיקף של חצי משרה לפחות במכון מוכר.
{{ח:תת|(ב)}} יחידה טיפולית תנוהל בידי בעל מקצוע מבין המועסקים ביחידה שהוא בעל ניסיון של שלוש שנות עבודה לפחות במכון מוכר או ביחידה טיפולית.

{{ח:סעיף|4|צוות מכון להתפתחות הילד}}
{{ח:תת|(א)}} נוסף על המנהל כאמור {{ח:פנימי|סעיף 3|בתקנה 3(א)}} במשרה מלאה לפחות, יועסקו במכון בעלי מקצוע כמפורט להלן לפחות, בהיקף של משרה מלאה אחת לפחות בכל מקצוע, זולת אם צוין לצדו היקף משרה אחר:
{{ח:תתת|(1)}} רופא מומחה ברפואת ילדים או בנוירולוגיית ילדים והתפתחות הילד, בעל ניסיון של שנת עבודה אחת בהיקף של חצי משרה לפחות במכון מוכר, בחצי משרה לפחות;
{{ח:תתת|(2)}} פסיכולוג מומחה בפסיכולוגיה התפתחותית;
{{ח:תתת|(3)}} פיזיותרפיסט;
{{ח:תתת|(4)}} מרפא בעיסוק;
{{ח:תתת|(5)}} עובד סוציאלי;
{{ח:תתת|(6)}} קלינאי תקשורת.
{{ח:תת|(ב)}} כמו כן יעסיק המכון, לפי הצורך, יועצים שיש להם הסדר קבוע של ייעוץ למכון שהם רופאים מומחים בפסיכיאטריה של הילד והמתבגר, בכירורגיה אורתופדית, ובמכון שאין בו מומחה בנוירולוגיית ילדים והתפתחות הילד – גם בנוירולוגיית ילדים והתפתחות הילד.
{{ח:תת|(ג)}} מכון יקיים קשר ייעוץ קבוע ומוסדר עם מכון לגנטיקה רפואית, מרפאת עיניים ומרפאת אף־אוזן־גרון.

{{ח:סעיף|5|צוות יחידה טיפולית}}
{{ח:תת|(א)}} ביחידה טיפולית יועסקו בעלי מקצוע כמפורט להלן לפחות, בהיקף כמפורט לצדם:
{{ח:תתת|(1)}} פסיכולוג מומחה בפסיכולוגיה התפתחותית – רבע משרה;
{{ח:תתת|(2)}} פיזיותרפיסט – חצי משרה;
{{ח:תתת|(3)}} מרפא בעיסוק – חצי משרה;
{{ח:תתת|(4)}} עובד סוציאלי – רבע משרה;
{{ח:תתת|(5)}} קלינאי תקשורת – חצי משרה.
{{ח:תת|(ב)}} יחידה טיפולית רשאית להעסיק במקום שני בעלי המקצוע האמורים בתקנת משנה (א)(1) ו־(4), פסיכולוג אחד או עובד סוציאלי אחד, בחצי משרה.

{{ח:סעיף|6|מבנה}}
{{ח:תת|(א)}} שטח מכון לא יפחת מ־200 מטרים רבועים ובכללם אזורי המתנה וטיפול וכן אזורים נוספים לאחסון ולשירותים.
{{ח:תת|(ב)}} שטח יחידה טיפולית לא יפחת מ־50 מטרים רבועים ויותאם להיקף הפעילות הצפוי של היחידה.
{{ח:תת|(ג)}} שטח מכון ויחידה טיפולית, אזורי ההמתנה, חדרי הטיפול ומיתקניו יהיו נגישים לנכים בכיסאות גלגלים, לפי הוראות כל דין.

{{ח:סעיף|7|עזרים מקצועיים ואבחון}}
{{ח:תת|(א)}} מכון ויחידה טיפולית יחזיקו עזרים הדרושים לאבחון רב־מקצועי ומקיף, לרבות ספרות מקצועית עדכנית, ותהיה להם גישה לשירותי מידע מקצועי באינטרנט.
{{ח:תת|(ב)}} אבחון לעניין {{ח:חיצוני|חוק מעונות יום שיקומיים|החוק}} שנעשה ביחידה טיפולית טעון את אישורו של האחראי המקצועי.

{{ח:סעיף|8|ישיבות צוות}}
{{ח:תת|(א)}} מנהל מכון אחראי לקיום ישיבות צוות מקצועי סדירות, אחת לשבוע לפחות.
{{ח:תת|(ב)}} מנהל יחידה טיפולית אחראי לקיום ישיבות צוות מקצועי סדירות, או להשתתפות סדירה של הצוות המקצועי בישיבות הצוות של מכון מוכר, אחת לשבועיים לפחות.

{{ח:סעיף|9|הדרכה מקצועית אישית}}
{{ח:תת|(א)}} מנהל מכון ומנהל יחידה טיפולית, לפי העניין, אחראי לכך שכל בעל מקצוע, כמפורט {{ח:פנימי|סעיף 4|בתקנות 4}} {{ח:פנימי|סעיף 5|או 5}}, המועסק במכון או ביחידה הטיפולית, שיש לו ותק מקצועי שאינו עולה על שנתיים, יקבל הדרכה אישית, אחת לשבוע, מבעל מקצוע באותו תחום שיש לו ותק מקצועי העולה על חמש שנים.
{{ח:תת|(ב)}} הדרכה אישית לפי תקנת משנה (א) אינה מחליפה הדרכה מקצועית הדרושה לבעל המקצוע לפי כל דין אחר.

{{ח:סעיף|10|שירותי מינהלה}}
{{ח:ת}} במכון וביחידה טיפולית יהיו שירותי מינהלה ומזכירות לפי הנדרש, ושירותי ארכיון לניהול רשומות רפואיות ושמירתן, כנדרש לפי כל דין.

{{ח:סעיף|11|הוראות מעבר}}
{{ח:תת|(א)}} מכון ויחידה טיפולית שהוכרו ערב תחילתן של תקנות אלה לפי הוראות חוזר המנהל הכללי של משרד הבריאות מס׳ 28/96 מיום 14 בנובמבר 1996, ייראו כמוכרים לעניין {{ח:חיצוני|חוק מעונות יום שיקומיים|החוק}} ותקנות אלה.
{{ח:תת|(ב)}} פסיכולוג ביחידה טיפולית שהוכרה ערב תחילתן של תקנות אלה ושאינו מומחה בפסיכולוגיה התפתחותית יוכל, על אף האמור {{ח:פנימי|סעיף 5|בתקנה 5(א)(1)}}, להוסיף ולשמש פסיכולוג באותה יחידה טיפולית בלבד, וזאת עד תום שלוש שנים מיום תחילתן של תקנות אלה; אין לעיל בהוראה זו כדי לגרוע {{ח:פנימי|סעיף 5|מתקנה 5(ב)}}.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|תקנה 1}})}}}}
{{ח:קטע4||בקשה להכרה במכון להתפתחות הילד / יחידה טיפולית להתפתחות הילד בקהילה לעניין {{ח:חיצוני|חוק מעונות יום שיקומיים|חוק מעונות יום שיקומיים, התש״ס–2000}}}}

{{ח:סעיף*}}
{{ח:ת}} {{ח:הערה|(הטופס הושמט).}}

{{ח:חתימות|ט״ז בחשוון התש״ע (3 בנובמבר 2009)}}
* '''בנימין נתניהו'''
ראש הממשלה ושר הבריאות
{{ח:סוגר}}
{{ח:סוף}}
[[קטגוריה:בוט חוקים]]